Subject: Palume kooskõlastust sündmusele: Open Water Estonia-Käsmu 04.07.26
From: "Marko Torm" <[email-masked]>
To: "Politsei- ja Piirivalveamet" <[email-masked]>
Date: Sat, 28 Feb 2026 11:29:30 +0200

Austatud Politseiameti esindaja.

Rakvere Maraton MTÜ soovib korraldada Haljala vallas, Lääne-Virumaal,
rahvaspordi sündmust &quot;Open Water Estonia-Käsmu&quot;. Osaleb 150-200
inimest.
Avaliku ürituse loa taotlus esitatakse Haljala Vallavalitsusele.
Avaveeujumise sündmus saab alguse Käsmu majaka sadamast 4.07.26 kell 14.00
ja osalejate finiš on ettenähtud Võsu vetelpääste maja juures. Distantsi
pikkuseks 3,5 km.

Sündmuse korraldamine on kooskõlastatud Eesti Ujumisliiduga. Osalejate
eeldatav hulk on 150-200 inimest. Iga 50 osaleja kohta on korraldajal
ettenähtud vähemalt 1 saatepaat/kayak vms, millele lisanduvad osalejate
endi registreeritud saate paadid. Osalejal on kohustuslik ujuvpoi kasutus
(vt manus), mille tagab korraldaja. Külma vee korral on suunis kalipso
kasutamiseks, mis aitab vältida keha liigset jahtumist aeglasematel
ujujatel. Erisused on lubatud Eesti Ujumisliidu liikmetele. Korraldaja
kaasab priitahtlikku merepääste meeskondi ja tagab finišis esmase
meditsiinilise teenindamise, sh kiirabibrigaadi olemasolu.

Palume Politseiametil võtta sündmuse toimumine teadmiseks ja vajadusel
teha meile ettepanekuid ohtude minimeerimiseks sündmuse korraldamisel. 
Loodame teie asutuse kooskõlastusele sündmuse läbiviimisel, mis on valla
poolt eeltingimuseks avaliku ürituse loa väljastamisel.

Oleme tänulikud igakülgse koostöö eest sündmuse korraldamisel ja
osalejate ohutuse tagamisel.

Sündmuse juhend siit:
https://eestimaraton.ee/et/sundmused?competition_id=51&amp;action=guide_by
_id&amp;guide_id=214
Videokokkuvõte: https://www.youtube.com/watch?v=CRb6UrGr0Qc

Lugupidamisega.

Marko Torm
Rakvere Maraton MTÜ
www.ööjooks.ee
533 64 289